paragraph_text: James Peebles ili Phillip James Edwin Peebles (Winnipeg, 25. travnja 1935.), kanadsko-američki astrofizičar. Doktorirao (1962.) na Sveučilištu Princeton, gdje je i radio. Bavio se kozmologijom, prvotnom nukleosintezom, mikrovalnim pozadinskim zračenjem i tamnom tvari. Postavio je teorijski okvir oblikovanja i razvoja galaktika. Ranih 1970-ih pokrenuo je prve računalne simulacije nastanka svemirskih struktura. Napisao je udžbenike Fizikalna kozmologija (eng. Physical Cosmology, 1971.), Struktura svemira u velikom razmjeru (eng. The Large-Scale Structure of the Universe, 1980.), Načela fizikalne kozmologije (eng. Principles of Physical Cosmology, 1993.). Član je Američke akademije umjetnosti i znanosti (od 1977.), Kraljevskog društva (eng. Royal Society) od 1982., Nacionalne akademije znanosti SAD-a (od 1988.). Za doprinos razumijevanju evolucije svemira, položaja Zemlje u svemiru i za teorijska otkrića u fizikalnoj kozmologiji dobio je Nobelovu nagradu za fiziku (2019.). Iste su godine nagrađeni i M. Mayor i D. Queloz. Po njem je nazvan asteroid ili planetoid (18242 Peebles).<ref> Peebles, James, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 12.5.2020.